SISB พุ่งกระฉูด 11% “ออลไทม์ไฮ” โบรกชี้ Q1 ฟื้นตัวแกร่ง-ปักธงปีนี้รายได้โต 20%
SISB พุ่งกระฉูด 11% “ออลไทม์ไฮ” โบรกชี้ผลงาน Q1 ฟื้นตัวแกร่ง-ปักธงปีนี้รายได้โต 20% แนะซื้อเป้า 12.20 บ. โดย ณ เวลา 10:11 น. อยู่ที่ระดับ 11.40 บาท บวก 1.10 บาท
SISB พุ่งกระฉูด 11% “ออลไทม์ไฮ” โบรกชี้ผลงาน Q1 ฟื้นตัวแกร่ง-ปักธงปีนี้รายได้โต 20% แนะซื้อเป้า 12.20 บ. โดย ณ เวลา 10:11 น. อยู่ที่ระดับ 11.40 บาท บวก 1.10 บาท
18 เม.ย. 2565

ผู้สื่อข่าวรายงานว่า  วันนี้(18เม.ย.2565) บริษัท เอสไอเอสบี จำกัด (มหาชน) หรือ SISB ณ เวลา 10:11 น. อยู่ที่ระดับ 11.40 บาท บวก 1.10 บาท หรือ10.68% ด้วยมูลค่าซื้อขาย 82.98 ล้านบาท  ราคาหุ้นสูงสุดตั้งแต่เข้าตลาดฯเมื่อวันที่ 29 พ.ย.2561

โดยก่อนหน้านี้นายนนทิกร กาญจนะจิตรา  ประธานกรรมการ และ นายยิว ฮอค โคว ประธานเจ้าหน้าที่บริหาร  SISB พร้อมคณะกรรมการและคณะผู้บริหาร เปิดเผยว่า ที่ประชุมผู้ถือหุ้นประจำปี 2565 มีมติอนุมัติจ่ายปันผลปี 2564 ในอัตรา 0.10 บาทต่อหุ้น เตรียมรับเงินในวันที่ 22 เม.ย.2565
ทั้งนี้ประเมินแนวโน้มธุรกิจปี 2565 เข้าสู่โหมดเติบโตรอบใหม่ หลังสามารถเปิดเรียนได้ตามปกติ หนุนรายได้เติบโต 15-20% สำหรับแผน 5 ปี SISB เดินหน้าขยายโรงเรียนสาขาต่อเนื่อง ตั้งเป้าเพิ่มจำนวนนักเรียนเป็น 4,150 คน
ด้านบริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (28 มี.ค.2565) ว่า บริษัท เอสไอเอสบี จำกัด (มหาชน) หรือ SISB มองบวกต่อการเลื่อนเปิดสาขาระยองให้เร็วขึ้น 1 ปีเป็นปี 2566 และปรับจาก Halve Project เป็นเต็มรูปแบบ
ส่วนผลการดำเนินงานคาดเห็นการฟื้นตัวทุกไตรมาสตั้งแต่ไตรมาส 1/2565 เป็นต้นไปจากค่าเทอมที่กลับมาเป็นปกติและจำนวนนักเรียนโดยเฉพาะเด็กเล็กที่กลับมา ยังคาดกำไรปี 2565-2566 โตเฉลี่ย 26% และมีโอกาสปรับขึ้นปัจจุบันราคาเป้าหมายอยู่ที่ 12.20 บาท แนะนำ “ซื้อ”